Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2022/C 199/10)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Penedès”

PDO-ES-A1551-AM05

Paziņojuma datums: 18.2.2022.

APSTIPRINĀTĀ GROZĪJUMA APRAKSTS UN PAMATOJUMS

1. Grozījumi kvalitatīvu dzirkstošo vīnu aprakstā

APRAKSTS

Vīnu apraksts ir papildināts ar tekstu par to, ka dzirkstošos vīnus, kuri gatavoti, izmantojot tradicionālo ilgas — vismaz 4 gadus no otrās fermentācijas — izturēšanas metodi un kuru otrās fermentācijas procesā izmantoti korķa aizbāžņi, var laist tirgū bez dekantēšanas. Palīgvielu izmantošana ir aizliegta. Precizēts arī tas, kādus produktus var izmantot beidzamā saldinātāja gatavošanai saskaņā ar ES tiesību aktiem.

Šis grozījums attiecas uz produkta specifikācijas 2.1.2. punktu, bet vienoto dokumentu neietekmē.

Tas uzskatāms par standarta grozījumu, jo neatbilst nevienam no veidiem, kas uzskaitīti Komisijas Deleģētās regulas (ES) 2019/33 14. panta 1. punktā.

PAMATOJUMS

Mērķis ir aizsargāt kvalitatīvus dzirkstošos vīnus, ko ilgi iztur uz nogulsnēm pēc fermentācijas pudelē. Ja vien nav izmantotas palīgvielas, šos vīnus var laist tirgū, neveicot dekantēšanu.

Attiecībā uz beidzamo saldinātāju — ir aptverti visi produkti, kas atļauti saskaņā ar ES tiesību aktiem.

2. Mazāku ģeogrāfisko vienību pievienošana

APRAKSTS

Atzītas desmit mazākas ģeogrāfiskās vienības, un noteiktas to robežas. Izveidoti noteikumi par to, kad minēto mazāku ģeogrāfisko vienību nosaukumus drīkst norādīt etiķetēs (konkrēti, vīnogulājiem jāatrodas minētajā vienībā un jābūt audzētiem, izmantojot bioloģiskās vīnkopības metodes, kā arī jābūt ievērotām prasībām attiecībā uz to, kur un kā tos gatavo, utt.). Pievienoti arī noteikumi par to, kā minētie nosaukumi un vīna gatavošanā izmantotās šķirnes etiķetēs būtu jānorāda.

Attiecīgi produkta specifikācijai ir pievienotas jaunas iedaļas (4.2., 8.5.2. un 8.7.2. punkts) un ir grozīts vienotā dokumenta 6. un 9. punkts.

Tas uzskatāms par standarta grozījumu, jo neatbilst nevienam no veidiem, kas uzskaitīti Komisijas Deleģētās regulas (ES) 2019/33 14. panta 1. punktā.

PAMATOJUMS

Šā produkta specifikācijas grozījuma mērķis ir izstrādāt noteikumus attiecībā uz 10 mazākām ģeogrāfiskajām vienībām, kurās ir sadalīta ar ACVN “Penedès” apzīmētā produkta teritorija. Šis darbs sākās 2010. gadā, pamatojoties uz atšķirībām starp vīniem, kas ražoti katrā no minētajām mazākām ģeogrāfiskajām vienībām. 1995. gadā tika veikts visaptverošs pētījums par augsni un klimatu visā ar ACVN “Penedès” apzīmētā produkta apgabalā. Šis darbs ietvēra visa apgabala sadalīšanu 5 hektāru vienībās, izveidojot pa vienam izmēģinājuma rakumam katrā vienībā un veicot 12 augsnes analīzes testus attiecībā uz katru vienību. Darbu papildināja jau veikts pētījums par ACVN “Penedès” apgabala klimatu. Tika ņemts vērā arī vīna dārzu novietojums un slīpums, kā arī katrā vienībā sastopamās vīnogu šķirnes un potcelmi. Šis darbs tika izmantots, lai ģeogrāfisko apgabalu sadalītu 10 mazākās ģeogrāfiskās vienībās laikposmā no 2010. līdz 2018. gadam, pamatojoties uz visiem minētajiem parametriem.

Mērķis ir palielināt ar ACVN “Penedès” apzīmēto vīnu vērtību, sniedzot patērētājiem informāciju par vīnogām, no kurām tie gatavoti.

3. Apzīmējumu “vino de mas” un “gran vino de mas” pievienošana

APRAKSTS

Ir izveidoti marķējumā izmantojamie apzīmējumi “Vino de Mas” un “Gran Vino de Mas” un izstrādāti noteikumi par to, kad tos var izmantot (zemāka maksimālā raža no hektāra, vīndarības nosacījumi un marķēšanas prasības). Vīniem, kuriem varēs izmantot šos apzīmējumus, piemēros īpašus nosacījumus attiecībā uz atbilstības produkta specifikācijai pārbaudi, un tiks uzturēts atjaunināts šādu vīnu nosaukumu saraksts.

Šis grozījums attiecas uz produkta specifikācijas 5.1., 8.5.3., 8.7.1., 8.7.3., 8.9.3. un 9.2.2. punktu un vienotā dokumenta 5.2. un 9. punktu.

Tas uzskatāms par standarta grozījumu, jo neatbilst nevienam no veidiem, kas uzskaitīti Komisijas Deleģētās regulas (ES) 2019/33 14. panta 1. punktā.

PAMATOJUMS

Ar šo grozījumu nošķir ar ACVN “Penedès” apzīmētos vīnus, ko iegūst saimniecībās, kurām ir saistība ar tipiskām “maso” (katalāņu) vai “masía” (spāņu) lauku sētām, kas raksturīgas ar ACVN “Penedès” apzīmētā produkta teritorijai. Šīs struktūras sastāv no “masía” (lauku mājas ar blakus esošām lauksaimniecības ēkām) un lauksaimniecības teritorijas. Tiek uzskatīts, ka tā ir bijusi izplatītākā lauksaimniecības struktūra Penedès apgabalā pirms filoksēras parādīšanās.

Pašlaik ir vairāki ar ACVN “Penedès” apzīmēti vīni, kurus gatavo no vīnogām, kas audzētas šādās tradicionālās lauku sētās. Šie vīni ir prestiži gan vietējā līmenī, gan ārvalstīs.

Jauno apzīmējumu ieviešanas mērķis ir nodrošināt minētajiem vīniem pievienoto vērtību, apliecinot to prestižu un izsekojamību, kā arī vīna kvalitāti.

Apzīmējumu “Vino de Mas” un “Gran Vino de Mas” mērķis ir uzsvērt, ka vīnkopji un vīna darītavas gatavo vīnus tradicionālā “mas” lauku sētā, un nodrošināt, lai patērētāji šos vīnus varētu atpazīt.

4. Jauni marķēšanas noteikumi

APRAKSTS

Mainīta prasība par vārdu “Denominación de Origen” [cilmes vietas nosaukums] fonta lielumu attiecībā pret vārda “Penedès” fonta lielumu. Ja minēto vārdu fonta lielumam iepriekš bija jābūt uz pusi mazākam, tad tagad prasība ir tāda, ka tas nedrīkst pārsniegt 1,2 mm.

Izmantojot taisnstūrveida pārbaudes marķējumu, kura izmērs ir 60 x 13 mm, un kurā ietverti vārdi “Penedès Denominación de Origin”, prasību galvenajā etiķetē iekļaut nosaukumu “Penedès” var nepildīt.

Vārdi “Clàssic Penedès” vienmēr jāpapildina ar vārdiem “Penedès. Denominación de Origen” [cilmes vietas nosaukums “Penedès”]”.

Apzīmējums “no degollado” [nav dekantēts] ir izveidots kvalitatīviem dzirkstošajiem vīniem, kas gatavoti saskaņā ar tradicionālo metodi un atbilst nedekantēšanas nosacījumiem.

Attiecībā uz dzirkstošajiem vīniem ir izveidoti noteikumi par to, kuras šķirnes var norādīt galvenajā etiķetē un kuras — sekundārajā etiķetē.

Attiecīgi grozīts produkta specifikācijas 8.7.1. punkts un vienotā dokumenta 9. punkts.

Tas uzskatāms par standarta grozījumu, jo neatbilst nevienam no veidiem, kas uzskaitīti Komisijas Deleģētās regulas (ES) 2019/33 14. panta 1. punktā.

PAMATOJUMS

Šā grozījuma mērķis ir uzlabot ar ACVN “Penedès” apzīmēto vīnu noformējumu un tādējādi padarīt tos vieglāk identificējamus patērētājiem.

5. Uzlabojumi pārbaužu metodikā

APRAKSTS

Pievienota prasība ikgadējās revīzijas laikā pārbaudīt visu to vīnu izsekojamību, kuriem izmantoti apzīmējumi “Finca Calificada” [kvalificēts īpašums] un “Gran Vino de Mas”, kā arī vismaz viena tāda vīna izsekojamību, kam izmantots apzīmējums “Vino de Mas”. Tas darāms papildus pārbaudēm, kas jau ir obligātas citiem vīniem.

Šis grozījums attiecas uz produkta specifikācijas 9.2.2. punktu, bet vienoto dokumentu neietekmē.

Tas uzskatāms par standarta grozījumu, jo neatbilst nevienam no veidiem, kas uzskaitīti Komisijas Deleģētās regulas (ES) 2019/33 14. panta 1. punktā.

PAMATOJUMS

Jo lielāku atzinību iemanto vīni ar šiem apzīmējumiem, jo stingrākai jābūt to kontrolei.

VIENOTAIS DOKUMENTS

1. Nosaukums vai nosaukumi

Penedès

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

3. Desertvīns

5. Kvalitatīvs dzirkstošais vīns

8. Pusdzirkstošais vīns

16 . Pārgatavu vīnogu vīns

4. Vīna(-u) apraksts

1. VĪNS — baltvīni un sārtvīni

ĪSS APRAKSTS

Baltvīni: IZSKATS: gaiši dzeltenā līdz tumši dzeltenā krāsā. Nav duļķains, ir dzidrs un caurspīdīgs. Ja vīns ražots ar “dulce de frío” [ledus vīnu] metodi: dzintara, zeltaina, sarkana un brūngana krāsa. SMARŽA: primāri baltu, tropisku augļu smarža. Ja tas turēts mucā, būs jūtama nogatavojušos augļu smarža un terciārie aromāti. Vīniem, kas ražoti ar “dulce de frío” [ledus vīnu] metodi, — cukurotu augļu aromāts, kas unikāls katrai šķirnei. Notis, kas atspoguļo izturēšanu un laiku, cik ilgi turēts mucā. Bez sliktas smaržas vai nepilnībām. GARŠA: augļu garša. Skābena; viegla, svaiga; izturēšanas notis, ja piemērojams. Bez nepilnībām.

Sārtvīns: IZSKATS: gaiši rozā līdz ķiršu sarkanā krāsā. Nav duļķains, ir dzidrs un caurspīdīgs. SMARŽA: sarkano augļu smarža. Bez sliktas smaržas vai nepilnībām. GARŠA: augļu garša, skābena, viegla un svaiga. Bez nepilnībām.

* Attiecībā uz ierobežojumiem, kas nav atsevišķi norādīti, jāievēro spēkā esošie tiesību akti.

* Saskaņā ar “dulce de frío” [ledus vīnu] metodi izgatavoto vīnu faktiskā spirta koncentrācija būs 9,5 tilp. %, kā arī tiem būs samazināts cukuru saturs, t. i., 70–150 g/l.

* Izturētu vai mucā izgatavotu vīnu gaistošais skābums nedrīkst pārsniegt 20 mEq/l. Saskaņā ar “dulce de frío” [ledus vīnu] metodi izgatavoto vīnu gaistošais skābums nedrīkst pārsniegt 33,33 mEq/l.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 11 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) 11,67 Maksimālais kopējais sēra dioksīda saturs (miligramos uz litru)

2. VĪNS — sarkanvīni

ĪSS APRAKSTS

IZSKATS: tumši sarkana krāsa neizturētiem vīniem. Brūngani sarkana krāsa izturētiem vīniem. Nav duļķains, ir dzidrs un caurspīdīgs. SMARŽA: sarkano augļu smarža. Bez sliktas smaržas vai nepilnībām. GARŠA: augļu garša, skābena, viegla, izturēšanas notis, ja piemērojams. Bez nepilnībām.

* Attiecībā uz ierobežojumiem, kas nav atsevišķi norādīti, jāievēro spēkā esošie tiesību akti.

* Izturētu vai mucā izgatavotu vīnu gaistošais skābums nedrīkst pārsniegt 20 mEq/l.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 12 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) 11,67 Maksimālais kopējais sēra dioksīda saturs (miligramos uz litru)

3. DESERTVĪNS

ĪSS APRAKSTS

IZSKATS: dzeltena, dzintara, zeltaina, sarkana, brūngana krāsa. Nav duļķains, ir dzidrs un caurspīdīgs. SMARŽA: cukurotu augļu aromāti, kas raksturīgi katrai šķirnei. Notis, kas atspoguļo izturēšanu, ja turēts mucā. Bez sliktas smaržas vai nepilnībām.

* Attiecībā uz ierobežojumiem, kas nav atsevišķi norādīti, jāievēro spēkā esošie tiesību akti.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 15 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

4. KVALITATĪVS DZIRKSTOŠAIS VĪNS

ĪSS APRAKSTS

IZSKATS: dzeltenā līdz gaiši rozā krāsā, nav dzintara vai ķiršu sarkanā krāsā. Pastāvīga dzirkstīšana, nerada troksni. Nav duļķains, ir dzidrs un caurspīdīgs. SMARŽA: primāri baltu, tropisku augļu smarža. Bez sliktas smaržas vai nepilnībām. GARŠA: augļu garša, skābena, viegla, izturēšanas notis, ja piemērojams. Bez nepilnībām.

* Attiecībā uz ierobežojumiem, kas nav atsevišķi norādīti, jāievēro spēkā esošie tiesību akti.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 11 Minimālais kopējais skābums izteikts vīnskābē — 5 grami uz litru Maksimālais gaistošais skābums (miliekvivalentos uz litru) 13,33 Maksimālais kopējais sēra dioksīda saturs (miligramos uz litru) 185

5. PUSDZIRKSTOŠAIS VĪNS

ĪSS APRAKSTS

IZSKATS: gaiši dzeltena vai gaiši rozā krāsa, pastāvīga dzirkstīšana, nerada troksni. Nav duļķains, ir dzidrs un caurspīdīgs. SMARŽA: primāri baltu, tropisku augļu smarža. Bez sliktas smaržas vai nepilnībām. GARŠA: augļu garša, skābena, viegla, izturēšanas notis, ja piemērojams. Bez nepilnībām.

* Attiecībā uz ierobežojumiem, kas nav atsevišķi norādīti, jāievēro spēkā esošie tiesību akti.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 9,5 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

6. PĀRGATAVU VĪNOGU VĪNS

ĪSS APRAKSTS

IZSKATS: dzeltena, dzintara, zeltaina, sarkana, brūngana krāsa. Nav duļķains, ir dzidrs un caurspīdīgs. SMARŽA: nogatavojušos un cukurotu augļu aromāti, kas raksturīgi katrai šķirnei. Bez sliktas smaržas vai nepilnībām. GARŠA: augļu garša, skābena, viegla, silta, bez nepilnībām.

* Attiecībā uz ierobežojumiem, kas nav atsevišķi norādīti, jāievēro spēkā esošie tiesību akti.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 12 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) 33,33 Maksimālais kopējais sēra dioksīda saturs (miligramos uz litru)

5. Vīndarības metodes

5.1. Īpašās vīndarības metodes

Audzēšanas metodes

Apūdeņošanu drīkst veikt tikai ar mērķi uzlabot vīnogu kvalitāti apstākļos, kad zemes gabalu ūdensapgāde un vīnogulāju ekoloģiskie apstākļi neļauj sasniegt optimālo kvalitātes līmeni, proti, ir jānodrošina iegūtās produkcijas un ražības atbilstība šīs specifikācijas noteikumiem. Ja cilmes vietas nosaukuma pārvaldības struktūra uzskata, ka šī prakse negatīvi ietekmē kvalitāti vai var izraisīt noteikumu neievērošanu, tā drīkst aizliegt šo praksi konkrētā zemes gabalā.

Zemes gabalos, kur audzē vīnogulājus, var panākt līdzsvaru saistībā ar ūdensapgādi atbilstoši augsnes mitruma apstākļiem, kā arī vīnogulāju vides apstākļiem.

Apūdeņošanu nekādā gadījumā nedrīkst atļaut pēc vīnogu augļu aizmešanās.

Ja vīnogulāji no jauna iestādīti pēc 2019. gada 1. augusta, šķirnes “Forcada” un “Moneu” var audzēt, tikai izmantojot tradicionālo goblet vai semi-training metodi. Visas šķirnes “Forcada” un “Moneu” plantācijas ir jāsertificē Consell Català de la Producció Agrària Ecològica [Katalonijas Bioloģiskās lauksaimniecības padome] vai citai struktūrai, kas ir pienācīgi akreditēta bioloģisko produktu sertificēšanai.

Šķirņu “Forcada” un “Moneu” gadījumā raža ir jānovāc ar rokām.

Īpaša vīndarības metode

Ieguve nedrīkst pārsniegt 66,6 litrus vīna balto vīnogu šķirņu gadījumā un 70 litrus vīna sarkano vīnogu šķirņu gadījumā uz katriem novāktajiem 100 kg.

5.2. Maksimālais ražas iznākums

1. Balto vīnogu šķirnes un kvalitatīvs dzirkstošais vīns 12 000 kg vīnogu no hektāra 79,92 hl no hektāra

2. “Vino de Mas” un “Gran Vino de Mas”, balto vīnogu šķirnes un kvalitatīvs dzirkstošais vīns 10 200 kg vīnogu no hektāra 67,93 hl no hektāra

3. Sarkano vīnogu šķirnes 9 000 kg vīnogu no hektāra 63 hl no hektāra

4. “Vino de Mas” un “Gran Vino de Mas”, sarkano vīnogu šķirnes 7 650 kg vīnogu no hektāra 53,55 hl no hektāra

5. Šķirne “Forcada” 8 000 kg vīnogu no hektāra 53,28 hl no hektāra

6. “Vino de Mas” un “Gran Vino de Mas”, šķirne “Forcada” 6 800 kg vīnogu no hektāra 45,29 hl no hektāra

7. Šķirne “Moneu” 7 650 kg vīnogu no hektāra 53,55 hl no hektāra

8. “Vino de Mas” un “Gran Vino de Mas”, šķirne “Moneu” 6 503 kg vīnogu no hektāra 45,52 hl no hektāra

6. Noteiktais ģeogrāfiskais apgabals

Ražošanas apgabals, ko veido tālāk norādītās Barselonas un Taragonas provinces pašvaldību teritorijas.

— Abrera (1)

— Aiguamúrcia (2)

— Albinyana (2)

— L’Arboç (2)

— Avinyonet del Penedès (1)

— Banyeres del Penedès (2)

— Begues (1)

— Bellvei (2)

— La Bisbal del Penedès (2)

— Bonastre (2)

— Les Cabanyes (1)

— Calafell (2)

— Canyelles (1)

— Cabrera d’Igualada (1)

— Castellet i la Gornal (1)

— Castellví de la Marca (1)

— Castellví de Rosanes (1)

— Cervelló (1)

— Corbera de Llobregat (1)

— Cubelles (1)

— Cunit (2)

— Font-rubí (1)

— Gelida (1)

— La Granada (1)

— Els Hostalets de Pierola (1)

— La Llacuna (1)

— Llorenç del Penedès (2)

— Martorell (1)

— Masquefa (1)

— Mediona (1)

— Montmell (2)

— Olèrdola (1)

— Olesa de Bonesvalls (1)

— Olivella (1)

— Pacs del Penedès (1)

— Piera (1)

— El Pla del Penedès (1)

— Pontons (1)

— Puigdàlber (1)

— Sant Cugat Sesgarrigues (1)

— Sant Esteve Sesrovires (1)

— Sant Jaume dels Domenys (2)

— Sant Llorenç d’Hortons (1)

— Sant Martí Sarroca (1)

— Sant Pere de Ribes (1)

— Sant Pere de Riudebitlles (1)

— Sant Quintí de Mediona (1)

— Sant Sadurní d’Anoia (1)

— Santa Fe del Penedès (1)

— Santa Margarida i els Monjos (1)

— Santa Maria de Miralles (1)

— Santa Oliva (2)

— Sitges (1)

— Subirats (1)

— Torrelavit (1)

— Torrelles de Foix (1)

— Vallirana (1)

— El Vendrell (2)

— Vilafranca del Penedès (1)

— Vilanova i la Geltrú (1)

— Vilobí del Penedès (1)

(1) Barselonas province

(2) Taragonas province

Mazāku ģeogrāfisko vienību nosaukumi, ko vīna darītavas var papildus izmantot pēc izvēles (šādā gadījumā tie jānorāda etiķetē) atkarībā no vīnogu izcelsmes, ir šādi:

Alts d’Ancosa

Conca del Foix

Costers de l’Anoia

Costers de Lavernó

Costers del Montmell

Marina del Garraf

Massís del Garraf

Muntanyes d’Ordal

Turons de Vilafrana

Vall Bitlles-Anoia

Iepriekš minētajās mazākās ģeogrāfiskajās vienībās iekļauto zemes gabalu sarakstu skatīt šajā saitē:

https://eur03.safelinks.protection.outlook.com/?url=http%3A%2F%2Fincavi.gencat.cat%2F.content%2F005-normativa%2Fplecs-condicions-do-catalanes%2FArxius-plecs%2FUnitats-Geografiques-Menors-DOP-Penedes.xls&data=04%7C01%7Ccristina.aguilar%40gencat.cat%7Cece5eb52d2674b51591008d9efc0405a%7C3b9427dcd30e43bc8c06ff7253676fec%7C1%7C0%7C637804431255942038%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=w3r%2B0CrU5SoJ%2B8p7fukBEvO3MWDfG9LgQAWu1lMsabo%3D&reserved=0

7. Vīna vīnogu šķirne(-es)

“MACABEO” — “VIURA”

“MERLOT”

“PARELLADA”

“XARELLO”

8. Saiknes vai saikņu apraksts

8.1. Vīns

“Penedès” baltvīni ir slaveni ar svaigo, skābeno, augļu garšu, ko tie iegūst, pateicoties augsnes veidam un unikālajam klimatam. Darbā ar vīnogulājiem iesaistīto darbinieku cilvēka faktors nozīmē to, ka nav iespējams tādus pašus vīnus izgatavot no tādām pašām šķirnēm citos apgabalos. Tikai Penedès reģionā balto “Penedès” vīnogu šķirnes var optimāli nogatavoties, lai varētu izgatavot šos vīnus. Šāds augsnes, klimata un vīndarības metožu apvienojums vērojams tikai Penedès reģionā.

Penedès reģiona sārtvīnu gadījumā saņemtā atzinība ir saistīta ar to krāsu, smaržu un augļainumu, kas, pateicoties augsnei un klimatam, ir unikāls šķirnēm, kuras izmanto šo vīnu ražošanā. Arī cilvēku ieguldītais darbs vīna dārzos un vīna darītavās veicina “Penedès” sārtvīnu unikālās īpašības.

Penedès reģiona sarkanvīnus raksturo to struktūra un bagātīgums, antocianīni, vieglie tanīni un jo īpaši intensīva smarža un paliekoša garša un pēcgarša.

Penedès reģiona klimata un augsnes mijiedarbība nodrošina labu nogatavošanos. Liela nozīme ir arī nakts un dienas temperatūras atšķirībām jūlijā un augustā. Šo apvienoto faktoru dēļ Penedès reģionā audzētajām sarkanajām vīnogām ir augsts antocianīnu un tanīnu saturs, kad tās nogatavojušās, bagātīga sarkano augļu smarža. Tas nozīmē, ka Penedès reģionā ražotos sarkanvīnus citos apgabalos nevar atdarināt.

8.2. Kvalitatīvs dzirkstošais vīns

Ar ACVN “Penedès” apzīmētie kvalitatīvie dzirkstošie vīni ir unikāli un ļoti atšķirīgi no tiem, kurus ražo citos apgabalos. Šo atšķirību daļēji rada šķirnes, taču galvenokārt to nodrošina klimats, saule un ražošanas metodes, kuras izmanto pirmajā un otrajā fermentācijā. Šos dzirkstošos vīnus nav iespējams izgatavot citos apgabalos.

8.3. Pusdzirkstošais vīns

Pusdzirkstošie vīni ir tradicionāli vīni Penedès reģionā. Šie vīni ir ļoti labi pielāgoti Penedès reģiona šķirnēm, kā arī apgabala klimatam un augsnei.

8.4. Desertvīns

Penedès reģiona klimats, kā arī augsnes veids un šķirnes nozīmē, ka nogatavojušos vīnogu misu var izmantot, lai izgatavotu desertvīnus un pārgatavu vīnogu vīnus. Metodē ietvertā izturēšana un klimata apstākļi vīna dārzā nozīmē to, ka ir iespējams izgatavot saldus, vieglus, izturētus vīnus, saglabājot nogatavojušos augļu garšu un smaržu, kas ir tipiska izturēšanas procesam.

8.5. Pārgatavu vīnogu vīns

Penedès reģiona klimats, kā arī augsnes veids un šķirnes ļauj ar cilvēku darba palīdzību pārgatavināt vīnogas, tādējādi iegūstot unikālus vīnus ar izmeklētām īpašībām.

9. Būtiski papildu nosacījumi (iepakojums, marķējums, citas prasības)

Tiesiskais regulējums:

valsts tiesību aktos

Papildu nosacījuma veids:

iepakošana tiek veikta noteiktajā ģeogrāfiskajā apgabalā

Nosacījuma apraksts:

Iepakošana jāveic tikai ar ACVN “Penedès” apzīmēto vīnu ražošanas apgabalā. Tas saistīts ar faktu, ka vairumā ražotus vīnus nevar transportēt lielos attālumos un vienlaikus nodrošināt ar ACVN apzīmēto vīnu izmeklētās kvalitātes un īpašību uzturēšanu. Tiklīdz vīni ir iepildīti pudelēs, saglabājas to īpašības un kvalitāte, ko var atzinīgi novērtēt patērētāji. Tādēļ pildīšana pudelēs ir jāveic pareizajos apstākļos.

Tiesiskais regulējums:

valsts tiesību aktos

Papildu nosacījuma veids:

papildu noteikumi attiecībā uz marķēšanu

Nosacījuma apraksts:

Nosaukumam “Penedès” izmantoto rakstzīmju augstumam ir jābūt no 3 mm (minimāli) līdz 7 mm (maksimāli). Teksta “Denominación de Origen” [cilmes vietas nosaukums] augstumam ir jābūt mazākam par 1,2 mm.

Kopumā, ja obligātais teksts izvietots pudeles aizmugurē (uz sekundārās etiķetes), ietverot tekstu “PENEDÈS Denominación de Origen” [cilmes vietas nosaukums “PENEDÈS”], galvenajā etiķetē ar preču zīmi jānorāda nosaukums “PENEDÈS”, kura rakstzīmju augstums ir no 3 līdz 7 mm.

Izmantojot taisnstūrveida pārbaudes marķējumu, kuram ir oficiālais izmērs (60 x 13 mm) un kurā ietverti vārdi “Penedès Denominación de Origin”, prasību galvenajā etiķetē iekļaut nosaukumu “Penedès” var nepildīt. Šīs pārbaudes zīmes būs atšķirīgas vīniem ar apzīmējumiem “Vino de Mas” un “Gran Vino de Mas”.

Ja obligātais teksts uz etiķetes izvietots kopā ar preču zīmi un tekstu “PENEDÈS Denominación de Origen” [cilmes vietas nosaukums “PENEDÈS”], vārds “PENEDÈS” nav obligāti jāizvieto arī uz sekundārās etiķetes.

Etiķetēs var norādīt arī šādu informāciju: šķirnes (kvalitatīvu dzirkstošo vīnu gadījumā galvenajā etiķetē var norādīt tikai dažas šķirnes), vīnogu novākšanas datums un apzīmējums “Vino de Finca” [īpašuma vīns], ievērojot konkrētus nosacījumus. Etiķetēs jānorāda šāda informācija: informācija par pudeļu pildītāju / eksportētāju, faktiskā spirta koncentrācija, sulfītu klātbūtne, pudeļu pildītāja reģistrācijas numurs, ražas novākšanas datums un dekantēšanas datums attiecībā uz kvalitatīviem dzirkstošajiem vīniem, partijas numurs, apzīmējums “Vino de Mas” vai “Gran Vino de Mas” (vienmēr etiķetes priekšpusē un norādot vīnogu ražas novākšanas datumu), “Classic Penedès” (ievērojot izmantošanas nosacījumus) un vārdi “No degollado” [nav dekantēts] (attiecībā uz kvalitatīviem dzirkstošajiem vīniem, kas gatavoti saskaņā ar tradicionālo metodi un ievērojot konkrētus nosacījumus).

Pastāv plaši noteikumi par mazāku ģeogrāfisko vienību un apzīmējumu “Vino de Mas” un “Gran Vino de Mas” izmantošanas nosacījumiem.

Saite uz produkta specifikāciju

http://incavi.gencat.cat/web/.content/03-denominacions-origen/documents/plecs/penedes/fitxers-binaris/plec-dop-penedes-mod-04.pdf

(1) OV L 9, 11.1.2019., 2. lpp.